डेरा बाबा नानक के सर्वपक्षीय विकास के लिए प्लान बनाया जाए : अवतार सिंह
भास्कर संवाददाता | डेरा बाबा नानक
गुरुद्वाराचोला साहिब मेले के दौरान संगत के स्वागत और लंगर लगाने संबंधी पंजाब निर्माण मजदूर यूनियन, जमहूरी किसान सभा पंजाब और शहीद भगत सिंह नौजवान सभा के सदस्यों ने साथी अवतार सिंह, पुष्पिंदर की अध्यक्षता में बैठक की। जिस दौरान मेले की तैयारियों को लेकर विचार-विमर्श किया गया।
बैठक के दौरान अवतार सिंह नागी ने कहा कि चोला साहिब के मेले में आने वाली संगत के लिए चाय का लंगर का प्रबंध किया जाएगा और इसके अलावा गुरु नानक साहिब जी की कर्मभूमि डेरा बाबा नानक के सर्वपक्षीय विकास करवाने के लिए जनतक एकजुट के लिए आम लोगों और संगत को अपील की जाएगी। जिसमें डेरा बाबा नानक के सर्वपक्षीय विकास के लिए मास्टर प्लान बनाया जाए, जिसमें यहां पर एक सरकारी डिग्री कॉलेज बनाया जाए, यहां के सरकारी अस्पताल को पहले जैसे अपग्रेड करके डॉक्टरों का खास करके लेडी डॉक्टरों की कमी को पूरा किया जाए और लोगों को मुफ्त इलाज मुहैय्या करवाया जाए। चोला साहिब के दर्शनों के लिए आई संगत के ठहरने का प्रबंध किया जाए।
उन्होंने कहा कि मामलों को लेकर लोगों में जाया जाएगा और जनतक एकजुट करके इन मामलों को लागू करवाने के लिए हर संभव य| किए जाएंगे। इस दौरान मास्टर रघबीर सिंह, बलविंदर सिंह, संतोख सिंह, शमशेर सिंह, दलजीत सिंह, सुलखन सिंह, बली सिंह, अजायब सिंह आदि नेता मौजूद थे।
बैठक जानकारी देते बलविंदर सिंह (ग्रीन पगड़ी पहने) साथियों के साथ।
मेले के दौरान लगाया जाएगा दस्तार सिखलाई कैंप
डेरा बाबा नानक | गुरुद्वाराचोला साहिब के मेले के दौरान दशमेश पगड़ी सेंटर फतेहगढ़ चूड़ियां द्वारा सिख सेवा सोसायटी टोरंटो के सहयोग से दाना मंडी में 3 दिवसीय दस्तार सिखलाई कैंप लगाया जाएगा। बलविंदर पखोके और गुरजीत सिंह ने बताया कि कैंप का उद्घाटन बाबा सेवा सिंह खडूर साहिब वाले करेंगे। कैंप में गुरजीत सिंह, प्रीत बटाला, संदीप सिंह, अमनप्रीत सिंह, भुल्लर, संदीप सिंह, जगप्रीत सिंह, गुरप्रीत सिंह सहित सिख यूथ सेवा दल से भाई सुखचैन सिंह गोपाल युवाओं को दस्तार सजाने की ट्रेनिंग देंगे।
hin_Deva mai_Deva hin_Deva hin_Deva hin_Deva hin_Deva hin_Deva hin_Deva